A BÍRÓSÁG VÉGZÉSE (hetedik tanács)
2009. december 9.
C‑528/08. P. sz. ügy
Luigi Marcuccio
kontra
Európai Bizottság
„Fellebbezés – Tisztviselők – Szociális biztonság – A tisztviselő egyes orvosi költségeinek 100%‑os megtérítése iránti kérelem kifejezett elutasítása – A Közszolgálati Törvényszék hatáskör‑átengedésről szóló végzése – Részben nyilvánvalóan elfogadhatatlan, részben nyilvánvalóan megalapozatlan fellebbezés”
Tárgy: Az Elsőfokú Bíróság (negyedik tanács) T‑144/08. sz., Marcuccio kontra Bizottság ügyben 2008. szeptember 9‑én hozott azon végzése
ellen benyújtott fellebbezés, amelyben az Elsőfokú Bíróság mint elfogadhatatlant elutasította egyrészről a felperesnek az
egyes orvosi költségek 100%‑os átvállalására vonatkozó kérelmét elutasító határozat megsemmisítése iránti kérelmet, másrészről
az arra irányuló kérelmet, hogy az Elsőfokú Bíróság a fellebbező orvosi költségeinek kiegészítő megtérítése vagy kártérítés
címén kötelezze a Bizottságot a fellebbezőnek 89,56 euró összeg megfizetésére.
Határozat:      A Bíróság a fellebbezést elutasítja. A Bíróság L. Marcucciót kötelezi a fellebbezési eljárás költségeinek viselésére.
Összefoglaló
Fellebbezés – Jogalapok – A tények téves értékelése – Elfogadhatatlanság – Az Elsőfokú Bíróság elé terjesztett tények értékelésének
a Bíróság általi felülvizsgálata – Kizártság, kivéve az elferdítés esetét
(EK 225. cikk; a Bíróság alapokmánya, 58. cikk)